Diari Oficial de la Generalitat Valenciana


Sumari del DOGV 9629, del 30-06-2023 (2023/7375)

RESOLUCIÓ de 26 de juny de 2023, de la directora general d'Innovació Educativa i Ordenació, per la qual es resol la convocatòria d'assignacions econòmiques per a desenvolupar els projectes d'innovació i transferència ACORD: acció col·laborativa i recerca docent en centres docents no universitaris de titularitat pública de la Generalitat Valenciana, durant els cursos acadèmics 2023-2024 i 2024-2025.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7375


Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

RESOLUCIÓ de 26 de juny de 2023, de la directora general d'Innovació Educativa i Ordenació, per la qual es resol la convocatòria d'assignacions econòmiques per a desenvolupar els projectes d'innovació i transferència ACORD: acció col·laborativa i recerca docent en centres docents no universitaris de titularitat pública de la Generalitat Valenciana, durant els cursos acadèmics 2023-2024 i 2024-2025. [2023/7375]  
  
Per Resolució de 20 de març de 2023, de la Conselleria d'Educació, Cultura i Esport, es van convocar assignacions econòmiques per a desenvolupar els projectes d'innovació i transferència ACORD: acció col·laborativa i recerca docent en centres docents no universitaris de titularitat pública de la Generalitat Valenciana durant els cursos acadèmics 2023-2024 i 2024-2025 (DOGV 9560, 23.03.2023).  
  
Complits els tràmits establits en la Resolució de 20 de març de 2023, una vegada transcorregut el termini, i examinada la documentació presentada pels centres, es van seleccionar les candidatures dels 35 centres docents amb millor puntuació obtinguda tal com disposen els apartats desé i onzé de la convocatòria.  
En data 16 de maig de 2023 es va publicar en la pàgina web de la Conselleria d'Educació, Cultura i Esport, la Resolució provisional amb les candidatures dels centres docents seleccionats i la relació de les candidatures de centres docents no seleccionats, d'acord amb l'apartat resolutiu onzé de la convocatòria.  
Vista la proposta de resolució definitiva de data 19 de juny de 2023, elevada per l'òrgan instructor de la convocatòria d'assignacions econòmiques per a desenvolupar els projectes d'innovació i transferència ACORD: acció col·laborativa i recerca docent en centres docents no universitaris de titularitat pública de la Generalitat Valenciana durant els cursos acadèmics 2023-2024 i 2024-2025.  
En virtut del que disposa l'apartat quinzé de la Resolució de 20 de març de 2023, de la convocatòria, i d'acord amb l'apartat vint-i-dosé que conté la delegació per a resoldre la convocatòria, resolc:  
  
  
Primer  
Assignar als centres públics seleccionats que figuren en l'annex I les assignacions econòmiques que s'indiquen, les quals s'abonaran amb caràcter de despesa extraordinària de funcionament, a càrrec del capítol 2 del programa pressupostari 421.50, del pressupost de la Generalitat de l'any 2023, per un import global màxim de 490.000 €.  
  
Segon  
Relacionar en l'annex II les candidatures dels centres docents no seleccionats amb l'ordre de lloc en la reserva.  
  
Tercer  
Relacionar en l'annex III els centres que han participat però que han sigut exclosos per no complir els requisits de l'apartat resolutiu quart de la Resolució de 20 de març de 2023.  
  
Quart  
L'entrega de l'assignació econòmica, una vegada concedida, es realitzarà per transferència bancària al centre docent per mitjà d'ordre de pagament en ferm, a proposta de la Conselleria d'Educació, Cultura i Esport, a càrrec del pressupost anual de l'exercici 2023, tal com estableix l'apartat sisé de la convocatòria.  
  
Cinqué. Recursos  
Contra aquesta resolució, que esgota la via administrativa, podrà interposar-se recurs contenciós administratiu en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa o recurs potestatiu de reposició davant aquest mateix òrgan en el termini d'un mes computat en els mateixos termes, de conformitat amb lo que disposen els articles 123 i 124 de la LPAC. Tot això, sense perjudici que els interessats puguen presentar qualsevol altre recurs que estimen pertinent.  
  
Sisé. Efectes  
Aquesta resolució produirà efectes a partir de l'endemà de ser publicada en el Diari Oficial de la Generalitat Valenciana.  
  
València, 26 de juny de 2023.- La directora general d'Innovació Educativa i Ordenació: Reis Gallego Perales.